b'\n_START_ARTICLE_\nKaren Pryor\n_START_SECTION_\n\xc3\x95pingud ja t\xc3\xb6\xc3\xb6\n_START_PARAGRAPH_\nKaren Pryor l\xc3\xb5petas Cornelli \xc3\xbclikooli. _NEWLINE_Taylor A. Pryor ("Tap" Pryor), K. Pryori esimene abikaasa, asutas mereloomade keskuse Hawaii\'s Sea Life Park and Oceanic Institute   ning 1963. aastal alustas Karen Pryor seal treenerina. _NEWLINE_Karen Pryor pooldas B. F. Skinneri ja Konrad Lorenzi vaateid ning j\xc3\xb5udis delfiinidega t\xc3\xb6\xc3\xb6tades positiivse kinnistamise ja klikkertreeningu p\xc3\xb5him\xc3\xb5teteni. Ta on kirjutanud loomade k\xc3\xa4itumisest ja treenimisest, alates 1987. aastast pidanud koerte treenimise seminare ja loenguid \xc3\xbclikoolides ning olnud USA valitsuse mereimetajate spetsialist ja konsultant . Lisaks on ta loomatreenerite koolitamise keskuse Karen Pryor Academy for Animal Training & Behavior (KPA) rajaja.'